52. schôdza NR SR - 14.deň - A. dopoludnia
Dátum: 2026-06-15
Poslanec: Šimko, Igor 
Druh vystúpenia: Vystúpenie v rozprave

Ďakujem veľmi pekne, pán predseda, za možnosť vystúpiť. Budem vystupovať aj k referendu, ale aj k tlači 1238, kde sa reálnym spôsobom mení zákon o obecnom zriadení aj zákon o meste Košice, pretože už kolegovia si spozorovali pozmeňujúci návrh. Nie? Tak čítajte poriadne. Aj s porozumením, aj s porozumením. Lebo dnes počúvam Šimko sem, Šimko tam, robíte najlepšiu kampaň, klobúk dole, ale v prvom rade musím povedať, že 22 mestských častí v Košiciach bol fenomén, ktorým sa zaoberalo 30 rokov plno komunálnych politikov, kdekto si na tom v Košiciach robil kampaň. Prišla potom skupina ľudí, ktorá chcela odtrhnúť nejakú mestskú časť, ďalší chceli kompetencie, starostovia dávali predošlé návrhy na Ústavné súdy. Na Ústavný súd aj ďalšie podania na prokuratúru práve preto, že nedošlo k dohode s vedením mesta a skupinou starostov. 22 mestských častí je unikát, ktorý na Slovensku nie je. Ak by Bratislava sa mala takýmto spôsobom nejakým zariadiť, tak by ich musela mať 40. Dobre počujete? A Košičania jednoznačne hovoria, mestských častí má byť menej. Mestských častí má byť menej, pretože to stojí milióny eur Košičanov, ktoré môžu ísť do ihrísk, do športovísk, do chodníkov, môžu ísť do škôl, do škôl, môžu ísť do ciest. Môžu ísť do čohokoľvek, čo v meste dnes… Len starosta pokrčí plecami a povie: nedá sa. Nemáme peniaze. Mesto nám nedá. Prídete na mesto. Nedá sa. Veľa mestských častí, veľký aparát, dvojúrovňová samospráva. Toto bol fenomén v Košiciach. My sme pred necelým mesiacom alebo mesiacom a pol vďaka tomuto plénu, ktoré vypočulo podstatu a potrebu takejto reformnej činnosti v druhom najväčšom meste v Košiciach, prijali novelu, ktorá mimochodom hovorí o referende. O referende, ktorého vy, vy sa tak bojíte. A bojíte sa ho preto, lebo ľudia by mohli rozhodnúť presne o tom, o čom rozhodnúť chcú. Mohli by rozhodnúť o počte mestských častí, tak ako sa plénum mestského zastupiteľstva zastúpené všetkými mestskými časťami dohodne. O tom by bola vypísaná referendová otázka. O tom, že v deň konania volieb do Národnej rady by tí občania, ktorí prídu k urnám, v posledných voľbách by ich bolo takmer 70 %, myslím, že 68 % alebo 64 %. A tí by práve rozhodli, keď si prevezmú ten lístok o referende v komisii a povedia: dobre, tak súhlasím, nesúhlasím s týmto modelom. Môžu sa vyjadriť. Ak by toto celé nenastalo, tak počet mestských častí by bol nakoniec štyri. Kopíroval by okresy. Tento prístup je, poviem úplne otvorene, prístupom, ktorý je také, také zadné vrátka dáva aj tej samospráve, že teda, keď sa nedohodneme inak, tak niečo nastane a dôjde k tomu, aby sme šetrili peniaze daňových poplatníkov. Presne tých, ktorí nás platia. Presne tých, ktorí vás platia. Košice. Už Progresívne Slovensko má na modro vyfarbené Košice, Košický kraj. Už tam majú svojich kandidátov poukladaných, 22 koloniek vyfarbených, lebo však v Bratislave to vyšlo, nie? Však v Bratislave to vyšlo na 97 %, tak prečo by to nevyšlo v Košiciach? Dofarbíť si aj druhé najväčšie mesto. KDH odpinkáte, všetkých starostov, čo tam sú, saskárov, tak s nimi sa nejak dohodnete. Však oni sú taký prílepok PS-ka poslednú dobu. No však aj ten viceprimátor v Košiciach by asi na vás krivo pozeral, ktorý tu kŕmil informáciami pána poslanca Dostála. No ale stalo sa, čo ste si nemysleli, a bola prijatá novela zákona o meste Košice. A novela jasne hovorí o zastupiteľnosti mestských častí a každého jedného občana v mestskom zastupiteľstve, ale aj o tom, že o 1/3 sa ľuďom, ktorí sedia v tých mestských zastupiteľstvách, znížia odmeny. Odmeny, ktoré sú viac ako dvojnásobné oproti Bratislave. To ste nevedeli, však? Úžasné. Ale vaši nominanti, ktorí sú nabrúsení už na tie funkcie v meste Košice, to vedia. Veríte mi dobre, že to vedia a rozpráva sa o tom, že teda prídu o tretinu platov, však chvalabohu. Ale, čo je na tom horšie, tak torpédovanie tohto zákona a tejto novely, si myslím, že nemalo obdobu a dnešný stav dnešnej debaty a rozpravy počas celého dňa tomu nasvedčoval presne ako pri poslednej novele zákona o meste Košice. Ja som medzičasom diskutoval s vedením mesta. Vedenie mesta bolo naozaj, musím povedať, prekvapené, že prešla takáto novela plénom a prešla dokonca aj podpisom u pána prezidenta. Ja som úprimne vďačný za to, že neboli nájdené dôvody, ktoré by tomu bránili. Medzičasom sa vyjadril pán ombudsman, pán Dobrovoľský, verejný ochranca práv, že teda on v jednej veci alebo v jednom ohľade vidí takú, by som povedal, že skrivodlivosť, ale skôr voči rovnosti hlasov, nie voči tomu, že celá reforma alebo celý prístup znižovania verejných výdavkov. To, o čom stále hovoríte, že sa tu míňa, že tu sa priehrštím hádžu peniaze do koša a nejakým spôsobom sa rozhadzujú. Tak práve proti tomu ste vy boli a práve proti tomu ste vy bojovali v poslednej novele zákona a bojovali ste aj o tom, že nemá byť v Košiciach referendum. Pozrite sa do zrkadla, akí ste demokrati. Pozrite sa do zrkadla a povedzte si, ľudia nemajú rozhodnúť? A týka sa to aj referenda o zákone o meste Košice a týka sa to aj referenda, o ktorom dnes hovoríme, že ľudia majú v druhom a treťom roku vládnutia mať možnosť povedať: „Áno, nie. Vláda bude, vláda nebude.“ a rozhodnú. Ale toho vy nie ste schopní, lebo nevidíte ďalej od toho, ako vám tam píšu faktické poznámky vaši PR poradcovia, ktorí sedia na vašej centrále. A ste sa preľakli, pani Juriková. No ale, čo je podstatné, ja som si 20. mája sadol s pánom verejným ochrancom práv, úplne rešpektujúc jeho odborné pohľady na veci. On deklaroval, že má na to svoj pohľad skrz rozhodnutia Benátskej komisie, skrz to, ako to vidí, ako vidí pomer hlasov, ako vidí to, že majú nejakým spôsobom mať proporčnejšie rozdelenie a hlasovacie právo ľudia, ktorí v tých mestských častiach majú možnosť byť volení, aj tí, čo volia. A sadli sme si ako chlapi a vyrozprávali sme si aj to, že všetky informácie, ktoré od neho išli, končili aj vo vašich notebookoch a vo vašich tabletoch. A teda ja som sa otvorene opýtal, či to bola nejaká forma hry spoločná s vami. A bol som ubezpečený a bol som aj rád nakoniec, že teda mi nepotvrdil takéto obavy, lebo bolo by to veľmi nepekné a neštandardné. A som rád, že sme si sadli ako chlapi a rozprávali sme sa o tom odbornom pohľade. Dal mi jasné pohľady na veci a ja som sa naozaj nejakým spôsobom dotazoval aj na úrovni ľudí, ktorí ústave rozumejú aj z toho pohľadu, ktorý hovorí o rovnosti hlasov, o výkone volebného práva. O chvíľu pristúpim k čítaniu pozmeňujúceho návrhu, pretože ja nebudem ohrozovať kvôli politickým egám. Ja nebudem ohrozovať funkčnosť novely a funkčnosť toho, čo má od roku 2030 alebo roku 31 nastať, ak by ľudia aj rozhodli v referende o tom nástroji, ktorý vy bojkotujete, o tom nástroji, ktorý vy si zoberiete ako za rukojemníka, vždy, keď sa o referende hovorí, tak vy chcete demokraciu, ale nikdy nie ste ochotní sa povzniesť na svoje egá. Ale my sme s kolegom a s ďalšími 15 poslancami pristúpili k tomu, aby sme dali preč pochybnosti, ktoré vzniesol pán verejný ochranca práv a vzniesol ich vo forme námietky alebo podania na Ústavný súd. A toto podanie má nejakým spôsobom, bohužiaľ, aj asistenčný charakter alebo to, že by bola pozastavená účinnosť tejto novely práve v týchto bodoch, ktoré namieta. Ja to nechcem ohroziť a som rád, že sme pristúpili veľmi konštruktívne s mojimi kolegami k tomuto. A práve preto sme prijali rozhodnutie, aj keď s ním nesúhlasíme, s týmto názorom, pretože 10 mestských častí v Košiciach si žiadalo mať svojho garantovaného zástupcu, mať človeka pri stole, ktorý bude môcť rozhodovať. Bez ohľadu na to, koľko ľudí zastupujú, aby mohol rozhodovať o tom, či áno, či nie, či rozpočet takýto alebo onaký. Či nejaká veľká investícia má prísť, či poplatok za rozvoj 10 mestských častí v Košiciach si žiadalo mať svojho garantovaného zástupcu, mať človeka pri stole, ktorý bude môcť rozhodovať bez ohľadu na to, koľko ľudí zastupujú, aby mohol rozhodovať o tom, či áno, či nie, či rozpočet takýto alebo onaký. Či nejaká veľká investícia má prísť, či poplatok za rozvoj má byť taký alebo onaký a toto si žiadalo 10 dnešných aj starostov, aj ľudí, ktorí z tých 22 mestských častí tam nesedia pri tom stole, lebo sa tam proste nedostanú, keď sú volebné obvody tak koncipované, že väčšia mestská časť a menšia mestská časť v pomere 3 : 2 alebo 3 : 1 nemá nejakým spôsobom tú veľkú osobnosť z malej mestskej časti, no tak ten z veľkej mestskej časti ho prehlasuje a dostane sa do toho mestského parlamentu. A potom sa deje to, že ten človek z malej mestskej časti, kde je pár sto alebo pár tisíc ľudí, no nemá toho poslanca, ku ktorému by vedel nejakým spôsobom sa dostať, ku ktorému by vedel vzhliadnuť, že prosím vás, vyriešte tento náš problém, lebo ten z veľkej mestskej časti si povie, no tak dobre, pre mňa to je málo hlasov, no tak, čo s tým? Tak dobre, tak urobím pre tých svojich z tej veľkej a z tej malej kašlem na to. Toto je, bohužiaľ, dnes prístup, ktorý podporujete a ktorý bol takto nastavený. A pani Mesterová prišla. Chvalabohu, už bude niekto konečne reagovať. A ja osobne si myslím, že ja osobne si myslím, že a zaujímavé potvrdenie, lebo váš kandidát v Košiciach ešte pred oficiálnym predstavením analýzy košickej, analýzy o Košiciach, o meste Košice, ktorá stála takmer 200 000 €, už má podpultové informácie z bratislavských univerzít. Inak mimochodom tie univerzity, ja nespochybňujem ich vážnosť, len keď niekto tu hovoril o tom, že novela zákona o meste Košice sa robí z Bratislavy od zeleného stola v Národnej rade, tak keď prídu analýzy nie z košických univerzít, ktoré sú v Košiciach a poznajú samosprávu, ale prídu z Bratislavy, ja by som si chcel naozaj takéto okuliare dať na oči, aby som to videl presne tak ako váš kandidát, ale chvalabohu, ani ho nebudem menovať, lebo jemu ani reklamu netreba robiť. A ten rovno povedal, zrušiť 22 mestských častí, ne, viac sa ušetrí. Super. Príďte medzi ľudí a povedzte im, že nebudú mať nič. Lebo toto je, nebudú mať nič, žiaden úrad, kde prídu overiť podpis, nebudú mať žiaden úrad, kde môžu si vybaviť veci alebo sa opýtať na nejakú vec. Poprosím vás, tichšie, dobre? Ja teraz vystupujem v rozprave. Budete môcť reagovať vo faktickej poznámke, ale, bohužiaľ, drzosť opozičných poslancov je už raz taká. Vážení Košičania, pristúpim k čítaniu pozmeňujúceho návrhu práve preto, aby sme neohrozili účinnosť a funkčnosť zákona o meste Košice. A to, čo si vy prajete. Viac ako 80 % ľudí v meste Košice chce menej mestských častí. Nie preto, že by im vadili tabule alebo vlajky, heraldika alebo dni mestskej časti, ale práve preto, že chcú šetriť z balíka 9 miliónov €, ktoré dnes idú na aparáty, ktoré dnes idú na to, že treba vykurovať, treba svietiť, treba upratovať tie priestory a nejakým spôsobom „kŕmiť“ tých 22 nachystaných nominantov PS, ktorí si brúsia zuby na to, aby vošli do tých mestských častí a rozflákali verejné peniaze pre svoje mimovládky a pre všetky garancie ich budúcnosti z verejných peňazí. Poprosím o zastavenie času, aby som mohol prečítať pozmeňujúci návrh. Áno. Čiže už sa nedá, hej? Zastavte, čas bude prenesený. Nie. Pán poslanec, ak ste ho podali, pozmeňujúci návrh, nie? Ale musím ho prečítať, lebo bol podaný v čase prebiehajúcom v 2. h. Dobre, čiže podávate pozmeňujúci návrh. Počkajte sekundu. Čiže bude podaný pozmeňujúci návrh normálne v rozprave, môžete ho podať a čas pôjde ďalej, nech sa páči. Ďakujem pekne. Pristúpim k čítaniu pozmeňujúceho návrhu. Poslancov Národnej rady Slovenskej republiky Igora Šimka, Andreja Sitkára k návrhu skupiny poslancov Národnej rady Slovenskej republiky na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení zákon Slovenskej národnej rady č. 401/1990 o meste Košice v znení neskorších predpisov, tlač 1238. Prečítam odôvodnenie. V dôsledku navrhovanej zmeny sa zo zákona o meste Košice vypustia ustanovenia o povinnom zastúpení každej mestskej časti, respektíve v budúcnosti každej miestnej časti v mestskom zastupiteľstve, respektíve v miestnom zastupiteľstve mestskej časti. Ponecháva sa však možnosť zriadenia volebného obvodu, ktorý bude tvoriť len jedna miestna časť s jedným poslaneckým mandátom, ak to bude pripúšťať počet obyvateľov miestnej časti. Ak by sa na menšiu miestnu časť pre účely určovania volebných obvodov nehľadelo ako na mestskú časť, tak táto miestna časť by automaticky musela byť súčasťou väčšieho viacmandátového volebného obvodu podľa § 166 ods. 1 zákona č. 180/2014 Z. z. Opätovne však treba zdôrazniť, že pri určovaní volebného obvodu je potrebné dodržiavať princíp rovnosti volebného práva a preto miestne časti s veľmi malým počtom obyvateľov nebudú môcť byť samostatným volebným obvodom, čo spravidla bude platiť hlavne pre voľby do mestského zastupiteľstva. Vzhľadom na priebeh legislatívneho procesu sa následne v Národnej rade Slovenskej republiky navrhuje posun účinnosti na deň vyhlásenia. Teraz prejdem k pozmeňujúcemu návrhu ako k jadru dokumentu. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám pozmeňujúci návrh a doplňujúci návrh k zákonu k návrhu skupiny poslancov Národnej rady Slovenskej republiky na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení zákon Slovenskej národnej rady č. 401/1990 Zb. o meste Košice v znení neskorších predpisov. Tlač 1238. Bod 1. V čl. 2 rímska sa vkladá nový bod 1, ktorý znie: úvodzovky dole. Po prvé, v § 10 ods. 2 sa vypúšťa tretia veta a veta úvodzovky dole: „Na účely určovania volebných obvodov vo voľbách do mestského zastupiteľstva sa na miestnu časť hľadí ako na mestskú časť.“ úvodzovky hore sa nahrádza vetou úvodzovky dole: „Na účely určovania volebných obvodov vo voľbách do mestského zastupiteľstva sa na miestnu časť hľadí ako na mestskú časť.“ úvodzovky hore. Odkaz 2a. Koniec. Poznámka pod čiarou k odkazu 2a znie: úvodzovky dole: „2a § 166 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov.“ úvodzovky hore. Nový bod 1 nadobúda účinnosť dňom vyhlásenia. Doterajší bod sa primerane označí. Bod 2. V čl. 2 sa doterajší bod označuje ako bod 1. Čl. 2 sa dopĺňa bodmi 2 a 3, ktoré znejú: úvodzovky dole. Po druhé, v § 14 ods. 1 sa veta úvodzovky dole: „Každá miestna časť má v miestnom zastupiteľstve aspoň jedného poslanca.“ úvodzovky hore nahrádza vetou úvodzovky dole: „Na účely určovania volebných obvodov vo voľbách do miestneho zastupiteľstva sa na miestnu časť hľadí ako na mestskú časť.“ úvodzovky hore. Odkaz 2a. Úvodzovky hore. Po tretie, v § 27f ods. 1 sa slovo „štvrtej“ nahrádza slovom „tretej“. Nový bod 2 nadobúda účinnosť dňom konania volieb do orgánov samosprávy obcí v roku 2026. Nový bod 3 nadobúda účinnosť dňom vyhlásenia. Bod 3. V čl. 3, rímska 3, sa slová úvodzovky dole: „15. júna 2026“ úvodzovky hore nahrádzajú slovami úvodzovky dole: „dňom vyhlásenia“ úvodzovky hore. O bode 3 tohto pozmeňujúceho návrhu žiadam hlasovať samostatne. Ďakujem, skončil som.